SET ปิดวูบ 14.48 จุด หลุดแนวรับ 1,660! รับแรงขาย Short ต่างชาติ-ออเดอร์ Block Trade กดดัน
SET ปิดวูบ 14.48 จุด หลุดแนวรับ 1,660! รับแรงขาย Short ต่างชาติ-ออเดอร์ Block Trade กดดัน โดยดัชนีปิดตลาดวันนี้ ที่ระดับ 1,650.64 จุด ลบ 14.48 จุด หรือ 0.87% มูลค่าการซื้อขาย 5.92 หมื่นล้านบาท 
9 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,650.64 จุด ลบ 14.48 จุด หรือ 0.87% มูลค่าการซื้อขาย 5.92 หมื่นล้านบาท 
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยวันนี้ไม่ดี เผชิญแรงขายมาก คาดว่าจะมาจากแรงขายของนักลงทุนต่างชาติ ซึ่งวันนี้ได้เปิด Short มาก ผสมโรงกับออร์เดอร์ที่มาจาก Block Trade ซึ่งมีผลต่อตลาดมากเกินไป เห็นได้จากแรงขายที่เข้ามาที่หุ้น MTC, SAWAD ในแง่ของปัจจัยพื้นฐานไม่ได้แย่ แต่หุ้นก็ปรับตัวลงแรง ในแง่ทางเทคนิคถือว่าไม่ดีหลุดแนวรับสำคัญอย่าง 1,672 และ 1,660 จุด ทำให้รูปแบบทางเทคนิคสามารถปรับตัวลงได้อีก
ขณะที่ปัจจัยจากนอกประเทศในเรื่องสงครามการค้าระหว่างสหรัฐฯ และจีน ก็ไม่มีความชัดเจน ส่วนปัจจัยในประเทศก็อยู่ในช่วงการทยอยประกาศผลประกอบการของบริษัทจดทะเบียน และปัจจัยการเมืองก็มีความไม่แน่นอนด้วย นอกจากนี้ ตลาดบ้านเราก็จะปิดทำการ 3 วันติดต่อกัน รวมถึงหุ้นหลายต้วก็จะขึ้นเครื่องหมาย XD เพื่อจ่ายปันผล หลายปัจจัยดังกล่าวนี้ทำให้ตลาดฯยังไปไหนไม่ได้
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯคงจะยังผันผวน โดยให้โฟกัสไปที่การทยอยประกาศงบฯ และให้ติดตามตัวเลขค้าปลีกของสหรัฐฯ และตัวเลขเงินเฟ้อของสหรัฐฯ ที่จะออกมาในสัปดาห์หน้า พร้อมให้แนวรับ 1,650-1,640 จุด ส่วนแนวต้าน 1,660-1,672 ถัดไป 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
MTC     มูลค่าการซื้อขาย  2,441.15 ล้านบาท ปิดที่   53.00 บาท ลดลง  5.75 บาท
KBANK   มูลค่าการซื้อขาย  2,286.01 ล้านบาท ปิดที่  165.50 บาท ราคาไม่เปลี่ยนแปลง
ADVANC  มูลค่าการซื้อขาย  1,883.13 ล้านบาท ปิดที่  221.00 บาท เพิ่มขึ้น 2.00 บาท
CPALL   มูลค่าการซื้อขาย  1,812.06 ล้านบาท ปิดที่   87.00 บาท ลดลง  0.50 บาท
PTT     มูลค่าการซื้อขาย  1,810.84 ล้านบาท ปิดที่   44.25 บาท ราคาไม่เปลี่ยนแปลง
 
